**DĖL ROKIŠKIO RAJONO SAVIVALDYBĖS 2017 M. VALSTYBĖS LĖŠOMIS FINANSUOJAMŲ MELIORACIJOS DARBŲ PROGRAMOS PATVIRTINIMO**

2017 m. sausio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, 2017 m. skiriamų specialiųjų tikslinių dotacijų Žemės ūkio ministerijos kuruojamoms valstybinėms (valstybės perduotoms savivaldybėms) funkcijoms atlikti paskirstymo tarp savivaldybių sąrašu, patvirtintu Lietuvos Respublikos žemės ūkio ministro 2017 m. sausio 3 d. įsakymu Nr. 3D-6, Valstybei nuosavybės teise priklausančių melioracijos statinių ir melioracijos sistemų naudojimo, būklės vertinimo, melioracijos darbų finansavimo taisyklėmis, patvirtintomis Lietuvos Respublikos žemės ūkio ministro 2013 m. kovo 21 d. įsakymu Nr. 3D-211, Lietuvos Respublikos žemės ūkio ministro 2005 m. gegužės 12 d. įsakymu Nr. 3D-271 ,,Dėl valstybės biudžeto specialiosiomis tikslinėmis dotacijomis einamiesiems tikslams finansuojamų melioracijos darbų žemės ūkio paskirties žemėje prioritetų“ bei vykdydama Rokiškio rajono savivaldybės strateginio plėtros plano iki 2022 metų, patvirtinto Rokiškio rajono savivaldybės tarybos 2014 m. rugsėjo 26 d. sprendimu Nr. TS-159, 1.3.1. uždavinį ,,Gerinti žemės ūkio veiklos sąlygas, skatinti konkurencingumą”, Rokiškio rajono savivaldybės taryba n u s p r e n d ž i a:

Patvirtinti Rokiškio rajono savivaldybės 2017 m. valstybės lėšomis finansuojamų melioracijos darbų programą (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Jolanta Jasiūnienė

PATVIRTINTA

Rokiškio rajono savivaldybės tarybos

2017 m. sausio 27 d. sprendimu Nr. TS-

**ROKIŠKIO RAJONO SAVIVALDYBĖS 2017 M. VALSTYBĖS LĖŠOMIS FINANSUOJAMŲ MELIORACIJOS DARBŲ PROGRAMA**

|  |  |  |  |  |
| --- | --- | --- | --- | --- |
| **Eil.**  **Nr.** | **Darbų pavadinimas** | **Mato vnt.** | **Kiekis** | **Darbų vertė (eurais)** |
| 1. | Avarinių, valstybei nuosavybės teise priklausančių melioracijos statinių remontas (iki 20 melioracijos darbams skirtų lėšų): | - | - | 51 200,00 |
| 1.1. | 12,5 cm ir didesnio skersmens drenažo rinktuvų remontas kiti melioracijos statinių avariniai remonto darbai; | vnt. | 10 | 39 200,00 |
| 1.2. | Vandens pralaidų remontas | vnt. | 5 | 00,00 |
| 2. | Melioracijos statinių remontas gyvenvietėse (iki 10 proc. melioracijos darbams skirtų lėšų) | vnt. | 2 | 25 600,00 |
| 3. | Melioracijos statinių priežiūros darbai (griovių šlaitų šienavimas) | km | 68 | 53 000,00 |
| 4. | Melioracijos griovių remonto darbai su projektavimo paslaugomis | km | 30,00 | 104 505,92 |
| 5. | Melioracijos fondo apskaita ir kadastras | ha | 70 017,15 | 3 474,96 |
| 6. | Melioracijos projektų M 1:2000 planinės medžiagos (griovių, rinktuvų, hidrotechninių statinių ) vektorizavimas ir atributinių duomenų rinkinio parengimas pagal MelGIS specifikaciją | ha | 21 197,25 | 18 008,12 |
| 7. | Kompiuterinių programų ir įrangos priežiūra, atnaujinimas, koordinuojant VĮ Valstybės žemės fondui |  |  | 211,00 |
|  | **Iš viso išlaidų:** |  |  | **256 000,00** |

# 

# 

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS 2017 M. VALSTYBĖS LĖŠOMIS FINANSUOJAMŲ MELIORACIJOS DARBŲ PROGRAMOS PATVIRTINIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai. Projekto tikslas – patvirtinti** Rokiškio rajono savivaldybės 2017 m. valstybės lėšomis finansuojamų  melioracijos darbų programą.

**Šiuo metu esantis teisinis reglamentavimas.** Sprendimo projektas parengtas vadovaujantis Valstybei nuosavybės teise priklausančių melioracijos statinių ir melioracijos sistemų naudojimo, būklės vertinimo, melioracijos darbų finansavimo taisyklėmis, patvirtintomis Lietuvos Respublikos žemės ūkio ministro 2013 m. kovo 21 d. įsakymu Nr. 3D-211, Lietuvos Respublikos žemės ūkio ministro 2005 m. gegužės 12 d. įsakymu Nr. 3D-271 ,,Dėl valstybės biudžeto specialiosiomis tikslinėmis dotacijomis einamiesiems tikslams finansuojamų melioracijos darbų žemės ūkio paskirties žemėje prioritetų“.

**Sprendimo projekto esmė.** Valstybės perduotai savivaldybėms funkcijai- melioracijos sistemų priežiūrai ir remontui atlikti iš **valstybės biudžeto** skiriamos **specialiosios tikslinės dotacijos. Rokiškio rajono savivaldybei 2017 m. skirta 256 tūkst. Eur. Iš minėtų lėšų gali būti vykdomas tik** valstybei nuosavybės teise priklausančių melioracijos statinių (griovių, drenažo rinktuvų, jeigu jų skersmuo yra 12,5 cm ir didesnis) priežiūros ir remonto darbai**,** įskaitant priešprojektinius tyrinėjimus, techninės – sąmatinės dokumentacijos sudarymą, jos ekspertizę, darbų techninę priežiūrą bei kitus su šių projektų įgyvendinimu susijusius darbus. **Darbų apimtys, prioritetai nustatomi vadovaujantis Žemės ūkio ministerijos nustatytais teisės aktais (**2013 m. kovo 21 d. įsakymu Nr. 3D-211 ir 2005 m. gegužės 12 d. įsakymu Nr.3D-271). Detalus melioracijos darbų reglamentavimas patvirtintas 2016 m. gruodžio 28 d. Rokiškio rajono savivaldybės tarybos sprendimu Nr. TS-199 patvirtintame Melioracijos darbų, finansuojamų valstybės biudžeto lėšomis, tvarkos apraše.

**Galimos pasekmės, priėmus siūlomą tarybos sprendimo projektą:**

**teigiamos:** žemės ūkio veiklos sąlygų pagerinimas, gyvenimo kokybės gerinimas gyvenvietėse, skaitmeninės duomenų bazės, reikalingos melioracijos planavime, stiprinimas, galimybė potencialiems rangovams dalyvauti konkursuose ir vykdyti darbus bei paslaugas;

**neigiamos** –neigiamų pasekmių nenumatoma.

**Kokia sprendimo nauda Rokiškio rajono gyventojams.** Žemės ūkio veiklos sąlygų pagerinimas, gyvenimo kokybės gerinimas gyvenvietėse, skaitmeninės duomenų bazės, reikalingos melioracijos planavime, stiprinimas.

**Finansavimo šaltiniai ir lėšų poreikis**. **valstybės biudžeto lėšos – 256 tūkst. Eur, skirti** melioracijos sistemų priežiūrai ir remontui.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas**. Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Žemės ūkio skyriaus vedėja Jolanta Jasiūnienė